
 Obecný  úrad  Kráľovičove  Kračany  109
930 03 Kráľovičove Kračany

                                                                                              v Kráľ. Kračanoch, dňa 19.06.2026

OZNÁMENIE č. 2/2026

o začatí konania vo veci vydania súhlasu na výrub 6 ks drevín rastúcich  na pozemku „C“-KN č. 342/2 k. ú. Kráľovičove Kračany 

Obec Kráľovičove Kračany, ako príslušný orgán štátnej správy ochrany prírody a krajiny (ďalej len „správny orgán“) v zmysle podľa § 2 písm. f) zákona č. 416/2001 Z. z. o prechode niektorých kompetencií z orgánov štátnej  správy  na  obce  a  na  vyššie  územné celky v znení neskorších predpisov a podľa § 69 ods. 1 písm. d) zákona  č. 543/2002  Z. z. o ochrane prírody a krajiny v znení neskorších predpisov (ďalej len „zákon“), na základe doručenej žiadosti akciovej spoločnosti Západoslovenská distribučná, so sídlom Čulenova 6, 816 47 Bratislava zo dňa 01.06.2026, podľa § 18 ods. 3 zákona č. 71/1967 Zb. o správnom konaní (správny poriadok) v znení neskorších predpisov (ďalej len „správny poriadok“)
oznamuje začatie konania

vo veci vydania súhlasu podľa § 47 ods. 3 zákona na výrub 6 ks  drevín  druhu:
4 ks - smrek obyčajný s obvodom kmeňov 69 cm, 88 cm, 62 cm, 61 cm 
2 ks – lipa s obvodom kmeňov 160 cm a 98 cm - rastúcich v zastavanom území obce Kráľovičove Kračany na pozemku „C“-KN č. 342/2 k. ú. Kráľovičove Kračany.  Žiadosť bola odôvodnená:
Zasahujú do elektrického vedenia a ohrozujú elektrické vedenie. Výrubom predmetných stromov sa taktiež chce predísť ohrozeniu zdravia a života obyvateľov.

Správny orgán za účelom objasnenia veci podľa § 21 a § 38 správneho poriadku     nariaďuje ústne pojednávanie spojené s miestnou ohliadkou, ktoré sa uskutoční dňa 22.06.2026, 10:00 (dátum, hodina), so stretnutím pozvaných na Obecnom úrade v Kráľovičových Kračanoch a následne bude vykonaná miestna obhliadka dreviny v teréne.

Podľa § 33 ods. 2 správneho poriadku má účastník konania možnosť, aby sa pred vydaním rozhodnutia mohol vyjadriť k jeho podkladom a k spôsobom jeho zistenia,  navrhnúť jeho doplnenie pri ústnom pojednávaní a miestnej ohliadke, ako aj počas celého konania.  

Podľa § 82 ods. 5 zákona,  ak sa dá účastník konania zastúpiť, podpis splnomocniteľa v dohode o plnomocenstve musí byť osvedčený podľa osobitných predpisov.
		
Do podkladov pre vydanie rozhodnutia je možné nahliadnuť na Obecnom úrade v Kráľovičových Kračanoch na adrese Kráľovičove Kračany č. 109. V súlade s ustanovením 82 ods. 7 zákona č. 543/2002 Z. z. o ochrane prírody a krajiny v aktuálnom znení sa zverejňuje táto informácia o začatí správneho konania na internetovej stránke (www.kralovicovekracany.sk).


Dátum zverejnenia informácie: 19.06.2026
Lehota na potvrdenie záujmu byť účastníkom v konaní: 7 dní 









    Zoltán WURCZELL v. r. 
								starosta obce

